SL Uradni list Evropske unije C 316/16

Objava zahteve po registranju po alinei 2 člena 8(1), Uredbe (EGS) št. 2082/92 o potrdilih o posebnih značilnostih

(2005/C 316/07)

Ta objava podeljuje pravico do nasprotovanja v skladu s členoma 8 in 9 te uredbe. Vsako nasprotovanje tej zahtevi mora biti poslano s posredovanjem pristojnega organa države članice v roku petih mesecev od te objave. Spremljajoče utemeljitve za objavo so navedene spodaj in zlasti po točkah 4.2), 4.3) in 4.4) jih je treba šteti za upravičene v smislu Uredbe (EGS) št. 2082/92.

VLOGA ZA REGISTRACIJO CERTIFIKATA O POSEBNIH LASTNOSTIH

UREDBA SVETA (EGS) ŠT. 2082/92

„BOERENKAAS“

Številka ES: NL/00023/25.6.2003

1. Pristojni organ:

Naziv: Hoofdproductschap Akkerbouw (HPA) Naslov: Postbus 29739 2502 LS Den Haag Nederland Telefon: 070-370 85 02 Telefaks: 070-370 84 44

2. Vlagatelj:

2.1. Naziv: Bond van Boerderijzuivelbereiders

2.2. Naslov:

Postbus 29773 2502 LT Den Haag Nederland Telefon: (31-70) 338 29 60 Telefaks: (31-70) 338 28 12

2.3 Sestava: proizvajalec/predelovalec (X) drugo ( )

Cilj zveze „Bond van Boerderijzuivelbereiders“ je zastopati interese svojih članov kot kmetovalcev, ki proizvajajo mleko, in kot proizvajalcev kmetijskih mlečnih proizvodov v širšem pomenu. Člani zveze „Bond van Boerderijzuivelbereiders“ (BBZ) so proizvajalci kmetijskih mlečnih proizvodov.

Mleko, ki ga proizvedejo z lastno živino (govedom, kozami, ovcami), predelajo v sir in druge mlečne proizvode. BBZ ima 420 članov. Od tega jih več kot 350 proizvaja sir „Boerenkaas“.

3. Vrsta proizvoda:

poltrdi ali trdi sir iz surovega mleka

4. Specifikacija:

(povzetek pogojev iz člena 6(2))

4.1. Ime: „Boerenkaas“ (samo v nizozemskem jeziku)

4.2. Opis: „Boerenkaas“ je kmečki sir iz surovega mleka govedi, koz, ovac ali bivolov. Od tega mora biti vsaj polovica mleka proizvedena z lastno živino. Mleko se lahko dokupi od največ dveh proizvajalcev, pri čemer skupna kupljena količina ne sme biti večja od lastne proizvodnje.

Osnovne sestavine so lahko:

Mleko kot osnovna sestavina ne sme biti toplotno obdelano pri več kot 40 oC; fosfataza mora ustrezati tisti, ki je bila uporabljena pri surovem mleku kot osnovni sestavini.

Mleko se mora predelati v sir v 40 urah po molži.

Dodatki:

Priprava:

Surovo mleko se 40 ur po molži pusti sesiriti pri temperaturi približno 30 oC.

Mešana kultura mlečnokislinskih bakterij poskrbi za kisanje mleka.

Mešanica sirotke in skute se nareže, premeša in po odstranitvi enega dela sirotke enkrat do dvakrat opere z vročo vodo, pri čemer temperatura mešanice sirotke in skute ne sme preseči 37 oC.

Po obdelavi se skuta da v modele.

Pred ali med stiskanjem sira se vanj vtisne označba iz kazeina, na kateri je obvezno ime sira „Boerenkaas“, lahko pa se doda tudi vrsta mleka.

Po stiskanju in kisanju sira po nekaj urah se sir namaka v slanici, ki vsebuje med 18 in 22 % soli (natrijevega klorida).

Najkrajši čas zorenja v kmetijskem obratu je 13 dni po prvem dnevu priprave pri 12 oC.

Preden dobi sir svoj značilen okus, zori v zorilnih prostorih kmetijskega obrata ali trgovskih prostorih. Zorenje lahko traja več tednov ali več kot eno leto.

4.3. Posebne značilnosti: Ime „Boerenkaas“ je povezano predvsem s proizvodom, ki se običajno pripravlja v kmetijskih obratih iz surovega mleka, proizvedenega večinoma z lastno živino.

Obdelava mleka je do leta 1874 potekala v celoti v kmetijskih obratih. Kasneje se je postopoma začela uveljavljati industrijska obdelava mleka. Pasterizacija mleka, namenjenega za pridelavo sira, se je začela uveljavljati v prvih letih dvajsetega stoletja. Industrijsko pridelan sir je zaradi pasteriziranja izgubil svoj značaj. V kmetijskih obratih pa se je ohranil tradicionalni način predelave surovega mleka.

Zaradi encimov, ki so v mleku naravno prisotni, zlasti lipaze, in bakterij, ki so prisotne v mleku med in po molži, dobi sir, pridelan iz surovega mleka, več okusa. Ta okus je polnejši, močnejši in izrazitejši. Veliko potrošnikom prepozna sir „Boerenkaas“ po značilnem okusu, ki se razlikuje od „tovarniško“ pridelanega sira. Okus je toliko izrazitejši, kolikor dlje sir zori.

Leta 1982 so z Odlokom in Odredbo o proizvodih iz sira, ki temeljita na Zakonu o kakovosti v kmetijstvu, začela veljati nova pravila. Ta pravila zadevajo kakovost sira, izvor mleka in način priprave. Državni pečat jamči, da je sir „Boerenkaas“ proizvod, pripravljen v kmetijskem obratu iz surovega mleka, ki se ni skladiščil dolgo in je bil večinoma proizveden z lastno živino.

Ta zakonodaja je omogočila, da se lahko poleg kravjega obdeluje tudi kozje, ovčje ali bivolovo mleko in da se lahko sir prideluje iz surovega mleka z malo maščobe.

Iz zgoraj navedenega je razviden tipičen značaj osnovne sestavine in način priprave.

4.4. Opis proizvoda: „Boerenkaas“ je (pol)trdi sir iz surovega mleka goved, koz, ovac ali bivolov. Maščobni delež je odvisen od maščobnega deleža obdelanega mleka.

Sir lahko vsebuje kumino ali druga semena, zelišča in/ali začimbe.

Kolikor starejši je sir in kolikor dlje zori, toliko trši in bolj suh je. Lahko rečemo, da gre za trd sir.

Imena njegovih proizvodov so na primer „Goudse Boerenkaas“ („Boerenkaas“ vrste gavda), „Goudse Boerenkaas met kruiden“ („Boerenkaas“ vrste gavda z zelišči), „Edammer Boerenkaas“ („Boerenkaas“ vrste edamec), „Leidse Boerenkaas“ („Boerenkaas“ vrste leiden), „Boerenkaas van geitenmelk“ („Boerenkaas“ iz kozjega mleka) in „Boerenkaas van schapenmelk“ („Boerenkaas“ iz ovčjega mleka).

Pregled glavnih lastnosti in zahtev v zvezi s sestavo sira „Boerenkaas“

4.5. Minimalne zahteve in inšpekcijski pregled: Trenutno veljajo za sir „Boerenkaas“ pravila iz Odloka in Odredbe o sirovih proizvodih, ki temeljita na Zakonu o kakovosti v kmetijstvu. Ta pravila zadevajo kakovost sira, poreklo mleka in način priprave. Državni pečat jamči, da je sir „Boerenkaas“ kmečki proizvod, pripravljen iz surovega mleka, ki se ni skladiščil dolgo in je bil večinoma pridelan z lastno živino.

Za sir „Boerenkaas“ s certifikatom o posebnih lastnostih v skladu z Uredbo Sveta (EGS) št. 2082/92 veljajo zahteve te vloge, opisane v oddelku 4.2 (Opis) in preglednici oddelka 4.4 (Glavne lastnosti in zahteve v zvezi s sestavo). Te so določene v Odloku o kakovosti mlečnih proizvodov („Landbouwkwaliteitsbesluit Zuivelproducten“) in Odredbi o kakovosti sira („Landbouwkwaliteitsregeling kaas“).

Vsakih šest do osem tednov se v vsakem obratu opravi inšpekcijski pregled, s katerim se preveri uporabljeno sveže, surovo mleko (ki ni starejše od 40 ur), namenjeno proizvodnji sira, in uporabljena označba iz kazeina. Enkrat letno se opravijo upravni pregledi, s katerimi se ugotovi, iz katerega kmetijskega obrata prihaja uporabljeno mleko. Pregled skladnosti z zahtevami v zvezi s sestavo obsega maščobni delež suhe snovi ter vsebnost vlage in soli v suhi snovi; te vrednosti se preverijo šest- do osemkrat letno.

Poleg tega se z inšpekcijskim pregledom preveri, ali so upoštevane preostale glavne lastnosti različnih vrst sira „Boerenkaas“ iz preglednice oddelka 4.4. Ta pregled glavnih značilnosti se opravi enkrat na šest do osem tednov.

Organ, pooblaščen za preverjanje skladnosti proizvodov s specifikacijo: COKZ

5. Vloga za registracijo na podlagi člena 13(2)

Zveza „Bond van Boerderijzuivelbereiders“ vlaga vlogo za zaščito imena „Boerenkaas“ na podlagi člena 13(2)a. Vloga zadeva izključno ime „Boerenkaas“ v nizozemskem jeziku.